ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
8 ก.พ. 2559

สรุปภาวะตลาดภาคเช้า : SET แกว่งแคบ และวอลุ่มเบาบาง – SET แกว่งแคบบริเวณ 1,305-1,310 จุด และวอลุ่มซื้อขายเบาบาง เนื่องด้วยตลาดภูมิภาคส่วนใหญ่ปิดในวันตรุษจีน และคนไทยเชื้อสายจีนถือวันนี้เป็นวันเที่ยว ทำให้มีบางส่วนอาจหยุดเทรดไปบ้าง
ส่วนประเด็นที่เข้ามาในภาคเช้านี้ เป็นข่าวหุ้นรายตัว และไม่มีน้ำหนักต่อตลาดนักอย่าง ดีลซื้อ BIGC โดยกลุ่ม TCC และแรงขาย CPALL กังวลเรื่องธรรมาภิบาล ทั้งนี้ SET ปิดตลาดที่ระดับ 1,310.20 จุด +3.91 จุด หรือ +0.3% ด้วยมูลค่าซื้อขายเบาบางเพียง 1.2 หมื่นลบ. กลุ่มหลัก ปิดบวกลบไม่มาก โดยพลังงาน +0.2% ขณะที่แบงก์ และ ICT 0.0% และ -0.5% ตามลำดับ ด้านตลาดภูมิภาคหลักๆ มีเพียงนิคเคอิ +1% กว่า นอกนั้นปิดทำการ
 
กลยุทธ์ที่แนะนำ : ช่วงบ่าย: คาด Upside จำกัด บริเวณ 1,310-1,315 จุด และจะตามมาด้วยแนวโน้มการอ่อนตัว โดยมีแนวรับที่ 1295 และ 1,285 จุด ตามลำดับ หลังมองกลุ่มหลักอย่าง พลังงาน และ ICT ที่นำตลาดขึ้นก่อนหน้านี้ มี Upside เริ่มจำกัด รวมถึงสัญญาณทางเทคนิคทุกช่วงเวลาในระยะสั้นที่ร้อนแรง กลยุทธ์ เน้นแบ่งขายทำกำไร ส่วนการเก็งกำไรในระยะสั้น มีหุ้นแนะนำตามสัญญาณเทคนิค ได้แก่ ASK (รับ 20.40 ต้าน 21.80 Cut 19.80) และ SEAOIL (รับ 4.98 ต้าน 5.70 Cut 4.82)
 